Derick Brassard

Derick Brassard (sündinud 22. septembril 1987 Hullis Québecis) on Kanada jäähokimängija, kes mängib keskründajana NHL-i klubis Philadelphia Flyers.

Aastatel 2004–2007 mängis ta Quebec Major Junior Hockey League'i klubis Drummondville Voltigeurs.

2006. aastal valis Columbus Blue Jackets ta NHL-i draftis kuuenda valikuna. NHL-is debüteeris ta Blue Jacketsi meeskonnas hooajal 2007–08.

NHL-is on ta mänginud veel New York Rangersi, Ottawa Senatorsi, Pittsburgh Penguinsi, Florida Panthersi, Colorado Avalanche'i, New York Islandersi, Arizona Coyotesi ja alates hooajast 2020–21 Flyersi ridades. Hooajal 2013–14 mängis ta Rangersiga Stanley karika finaalis, kus kaotati Los Angeles Kingsile.

2021. aasta oktoobris sai Brassard NHL-i ajaloo 11. mängijaks, kes on löönud värava üheksa klubi koosseisus."Derick Brassard becomes 11th player to score with 9 different NHL teams". triblive.com. 19.10.2021. Vaadatud 19.10.2021

2016. aastal tuli Brassard Kanada jäähokikoondise koosseisus maailmameistriks. Ta lõi turniiril viis väravat ja kuus väravasöötu.

 Viited 

 Välislingid 

 Derick Brassard NHL.com lehel
 Derick Brassard hockeydb.com lehel

Kategooria:Kanada jäähokimängijad
Kategooria:Columbus Blue Jacketsi mängijad
Kategooria:New York Rangersi mängijad
Kategooria:Ottawa Senatorsi mängijad
Kategooria:Pittsburgh Penguinsi mängijad
Kategooria:Florida Panthersi mängijad
Kategooria:Colorado Avalanche'i mängijad
Kategooria:New York Islandersi mängijad
Kategooria:Arizona Coyotesi mängijad
Kategooria:Philadelphia Flyersi mängijad
Kategooria:Sündinud 1987